***Informație cu privire la concursul privind ocuparea***

***funcţiei publice vacante de specialist principal în cadrul direcției Management preșcolar***

**Denumirea şi sediul autorităţii publice**: Direcţia generală educaţie, tineret şi sport a Consiliului municipal Chişinău, str. Dosoftei, 99, or. Chișinău;

**Denumirea funcţiei publice vacante: *specialist principal în cadrul direcției Management preșcolar***

1. **Scopul general al funcţiei, conform fișei postului:**

 Organizarea și asigurarea calității managementului educațional în instituțiile de învățământ preșcolar din municipiul Chișinău.

**2. Sarcinile de bază ale funcției publice vacante, conform fișei postului:**

1. Monitorizarea/evaluarea implementării politicilor naționale și locale pe segment de management preșcolar;

2. Monitorizarea procesului de elaborare și implementare a proiectelor de dezvoltare strategică, a planurilor de activitate ale instituțiilor de învățământ preșcolare municipale;

3. Monitorizarea calității serviciilor educaționale oferite de instituțiile de învățământ preșcolar din municipiu și adoptarea acțiunilor de îmbunătățire a acestora;

4. Realizarea managementului instituțional privind asigurarea protecției drepturilor copiilor;

5. Monitorizarea procesului de înscriere a copiilor în instituțiile de învățământ preșcolar.

 **Tip de angajare**

 Perioadă nedeterminată

 **CONDIȚII DE PARTICIPARE LA CONCURS**

**1.1. Condiții de bază** (conform art.27 din Legea 158/2008 cu privire la funcția publică și statutul funcționarului public):

a) deţine cetăţenia Republicii Moldova;

b) posedă limba română și limbile oficiale de comunicare interetnică vorbite pe teritoriul respectiv în limitele stabilite de lege;

c) are capacitate deplină de exerciţiu;

d) nu a împlinit vârsta de 63 de ani;

e) este aptă, din punct de vedere al stării sănătăţii, pentru exercitarea funcţiei publice, conform certificatului medical eliberat de instituţia medicală abilitată, dacă pentru funcţia respectivă sunt stabilite cerinţe speciale de sănătate;

f) are studiile necesare prevăzute pentru funcţia publică respectivă;

g) în ultimii 5 ani nu a fost destituit(ă) dintr-o funcţie publică conform art. 64 alin. (1) lit. a) şi b) sau nu i-a încetat contractul individual de muncă pentru motive disciplinare;

h) nu are antecedente penale nestinse pentru infracţiuni săvârşite cu intenţie;

i) nu este privat(ă) de dreptul de a ocupa anumite funcţii sau de a exercita o anumită activitate, ca pedeapsă de bază sau complementară, ca urmare a sentinţei judecătoreşti definitive prin care s-a dispus această interdicţie;

j) nu are interdicția de a ocupa o funcţie publică sau de demnitate publică, ce derivă dintr-un act de constatare al Autorității Naționale de Integritate.

**1.2. Cerințe specifice pentru participare la concurs**

 **Studii**: superioare și / sau masterat în domeniul pedagogic.

 **Experiență profesională**: Experiență didactică și de conducere în sistemul educațional de cel puțin 3 ani. Avantaj constituie experiență cel puțin un an de vechime în serviciul public.

 **Cunoștințe**:

- Cunoașterea legislației în domeniu;

- Cunoașterea tehnologiilor informaționale;

- Cunoașterea unei limbi străine de circulație internațională constituie un avantaj.

 **Abilități:**

- Proiectare, organizare, dirijare a activităților în domeniul educației;

- Instruire și control;

- Comunicare eficientă în scris;

- Comunicare și lucrul în echipă;

- Monitorizare, coordonare, organizare, evaluare, adaptabilitate, flexibilitate şi rezistenţă la stres;

- Comunicare eficientă, planificare şi organizare a activităţii profesionale;

- Abilități de vorbire: a ține discursuri în fața publicului încât informația să fie transmisă eficient;

- Mediere şi aplanare a conflictelor.

**Atitudini/ comportamente**:

Imparțialitate, empatie, managementul timpului, creativitate, managementul stresului, motivație, inițiativă, loialitate, flexibilitate, disciplină, responsabilitate, capacitatea de gândire analitică, disponibilitate la schimbare, tendință spre dezvoltare profesională continuă.

 **Documentele ce urmează a fi prezentate:**

1. formular de participare (Anexa la Regulamentul cu privire la ocuparea funcţiei publice prin concurs aprobat prin Hotărârea de Guvern nr. 201/2009);
2. copia buletinului de identitate;
3. copiile diplomelor de studii şi ale certificatelor de absolvire a cursurilor de perfecţionare profesională şi/sau de specializare;
4. copia carnetului de muncă, a certificatelor ce atestă activitatea profesională desfășurată din data de 1 ianuarie 2019 semnate de conducătorii autorității/ instituției sau de șeful subdiviziunii resurse umane, adeverite prin ștampilă, în care trebuie să se facă în mod obligatoriu referință la documentul (ordin, dispoziție) care confirmă vechimea în muncă;
5. certificatul medical;
6. cazier judiciar;
7. documentele care atestă prestarea voluntariatului – în cazul în care candidatul consideră necesar.

**Notă**: Copiile documentelor nominalizate prezentate pot fi autentificate de notar sau se prezintă împreună cu documentele în original, pentru a verifica veridicitatea lor.

În situaţia în care dosarul de concurs se depune prin poştă sau e-mail, toate actele necesare se scanează în format PDF. În acest caz în ziua desfășurării probei scrise a concursului, sub sancţiunea respingerii dosarului de concurs, candidatul trebuie să prezinte originalul dosarului de concurs.

Certificatul medical și cazierul judiciar pot fi înlocuite cu declaraţia de proprie răspundere. În acest caz, candidatul are obligaţia să completeze dosarul personal de concurs cu originalul cazierului juridic şi certificatului medical în termen de maximum 10 zile calendaristice de la data în care a fost declarat învingător, sub sancţiunea neemiterii actului administrativ de numire*.*

**II. DEPUNEREA DOSARULUI DE CONCURS**

Dosarul de concurs va fi depus în secția resurse umane a Direcției generale educație, tineret și sport pe adresa str. Dosoftei, 99, bir.29, prin poștă sau e-mail **Salariul pe funcție**

De la 5970 lei

**Data anunțului:22.11.21**

**Data limită de depunere a actelor: 13.12.21,** întimpul orelor de program: 8.00-17.00.

 Persoana responsabilă de oferirea informațiilor suplimentare și de primirea documentelor: Veronica Donțu, telefon de contact: (022)201618, adresa electronică: cadredgets@gmail.com

**BIBLIOGRAFIE:**

**Acte legislative în domeniul serviciului public:**

1. Constituţia Republicii Moldova din 29.07.1994;
2. Codul administrativ al Republicii Moldova nr. 116 din 19.07.2018;
3. Legea nr. 136 din 17.06.2016 ,,Privind statutul municipiului Chișinău”;
4. Legea nr. 436-XVI din 28.12.2006 ,,Privind administraţia publică locală”;
5. Legea nr. 158-XVI din 4 iulie 2008 ,,Cu privire la funcţia publică şi statutul funcţionarului public;
6. Legea nr.25-XVI din 22.02.2008 ,,Privind Codul de conduită al funcţionarului public”;
7. Legea nr.133 din 17.06.2016 ,,Privind declararea averii şi a intereselor personale”;
8. Legea nr. 325 din 23.12.2013 ,,Privind evaluarea integrităţii instituționale”;
9. Legea nr. 133 din 08.07.2011 ,,Privind protecţia datelor cu caracter personal”.

**Acte legislative în domeniul de specialitate:**

1. Codul Educației nr.152 din 17.07.2014; Monitorul Oficial nr. 319 – 324 din

25.10.14;

2. Codul de etică al cadrului didactic, aprobat prin ordinul Ministerului Educației

nr.861 din 07.09.2015;

3. Hotărârea de Guvern nr.404 din 16.06.2015 cu privire la aprobarea Regulamentului-cadru de organizare și funcționare a organului local de specialitate în domeniul învățământului;

4. Regulamentul-tip al instituţiei de educaţie timpurie, aprobat prin ordinul Ministerului Educației, Culturii și Cercetării nr.254 din 11.10.2017;

5. Standarde de competență profesională ale cadrelor de conducere din învățământul general, aprobate prin ordinul Ministerul Educației nr. 623 din

28.06.2016;

6. Regulamentul de atestare a cadrelor de conducere, aprobat prin ordinul

Ministerului Educației nr. 454 din 31 mai 2012;

7. Regulamentul de atestare a cadrelor didactice din învățământul general,

profesional tehnic și din cadrul structurilor de asistență psihopedagogică, aprobat prin Ordinul Ministerului Educației, Culturii și Cercetării nr. 1091 din 07.10.2020;

8. Regulamentul sanitar pentru instituțiile de educație timpurie, aprobat prin Hotărârea de Guvern nr.1211 din 04.11.2016;

9. Regulamentul de evidenţă, înmatriculare şi transfer a copiilor cu vârsta de 0-6/7 ani în instituţiile publice de educaţie timpurie de tip general (educaţie ante preșcolară şi învăţământ preşcolar), special, sanatorial şi complexele educaţionale - şcoli primare – grădiniţe din oraşul Chişinău, aprobat prin Ordinul Direcției generale educație,tineret și sport nr. 7/1 din 08.06.2018;

10. Instrucțiunea cu privire la ocrotirea vieții și sănătății copiilor în instituțiile de

educație timpurie, aprobată prin ordinul Ministerul Educației Culturii și Cercetării nr.592 din 26.06.2020;

11. Standarde minime de dotare a instituției de educație timpurie, aprobat prin

Ordinul Ministerul Educației Culturii și Cercetării nr.253 din 11.10.2017.